CELEX: 32018R0252
Language: bg
Date: 2018-02-19 00:00:00
Title: Регламент за изпълнение (ЕС) 2018/252 на Комисията от 19 февруари 2018 година относно извънредни мерки за подпомагане на пазара в сектора на птицевъдството във Франция

20.2.2018   
            
            
               BG
            
            
               Официален вестник на Европейския съюз
            
            
               L 46/1
            
         РЕГЛАМЕНТ ЗА ИЗПЪЛНЕНИЕ (ЕС) 2018/252 НА КОМИСИЯТА
   от 19 февруари 2018 година
   относно извънредни мерки за подпомагане на пазара в сектора на птицевъдството във Франция
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 220, параграф 1, буква а) от него,
   като има предвид, че:
   
               (1)
            
            
               Между 1 декември 2016 г. и 30 юни 2017 г. Франция съобщи и потвърди появата на голям брой огнища на високопатогенна инфлуенца по птиците от подтип H5. Общо 486 огнища бяха потвърдени във Франция. Засегнатите видове бяха патици, гъски, пуйки, токачки, пъдпъдъци, както и пиленца, пилета, петли, скопени петли, угоени ярки, млади кокошки и кокошки носачки от вида Gallus domesticus.
            
         
               (2)
            
            
               Франция предприе незабавно и ефикасно всички необходими ветеринарни мерки и мерки във връзка със здравето на животните, изисквани в съответствие с Директива 2005/94/ЕО на Съвета (2).
            
         
               (3)
            
            
               По-конкретно Франция взе мерки за борба, мониторинг и превенция и определи предпазни и надзорни зони („регулираните зони“) в съответствие с решения за изпълнение (ЕС) 2017/247 (3), (ЕС) 2017/417 (4), (ЕС) 2017/554 (5), (ЕС) 2017/696 (6), (ЕС) 2017/780 (7) и (ЕС) 2017/1139 (8) на Комисията. За целите на борбата и предотвратяването на разпространението на болестта Франция наложи два набора мерки: първият предвижда ограничения за преместването на птици, забрана за въвеждането на птици и удължени периоди на некултивиране в стопанствата в регулираните зони, определени вследствие на появата на огнище на високопатогенна инфлуенца по птиците от подтип H5; вторият набор мерки предвижда в стопанствата за патици и гъски, разположени в зони, регулирани на 31 март 2017 г., да се предприеме допълнително удължаване на периодите на некултивиране и на забраната за въвеждане на птици до 28 май 2017 г.
            
         
               (4)
            
            
               Прилагайки тези мерки Франция успя да ограничи и ликвидира разпространението на болестта. Ветеринарните мерки и мерките във връзка със здравето на животните, предвидени в законодателството на Съюза и в националното законодателство, бяха прилагани във всички съответни стопанства до 29 септември 2017 г.
            
         
               (5)
            
            
               Франция информира Комисията, че необходимите ветеринарни мерки и мерки във връзка със здравето на животните, приложени за ограничаване и ликвидиране на разпространението на болестта, са засегнали голям брой оператори и че тези оператори са понесли загуби на доход, които не са допустими за финансиране от Съюза съгласно Регламент (ЕС) № 652/2014 на Европейския парламент и на Съвета (9).
            
         
               (6)
            
            
               На 12 април, 3 август и 13 ноември 2017 г. Комисията получи от Франция официални искания за частично финансиране на някои извънредни мерки съгласно член 220, параграф 3 от Регламент (ЕС) № 1308/2013.
            
         
               (7)
            
            
               В резултат на предприетите ветеринарни мерки и мерки във връзка със здравето на животните бяха удължени периодите на некултивиране, беше забранено въвеждането на птици и беше ограничено преместването в стопанствата за всички видове птици, разположени в регулираните зони, определени след появата на огнища на високопатогенна инфлуенца по птиците от подтип H5. Засегнати бяха следните видове птици: патици, гъски, пуйки, токачки, пъдпъдъци, както и пиленца, пилета, петли, скопени петли, угоени ярки, млади кокошки и кокошки носачки от вида Gallus domesticus. Това е довело до загуба на производство на птици в тези стопанства. Поради това е целесъобразно тези загуби да бъдат компенсирани.
            
         
               (8)
            
            
               В резултат на предприетите ветеринарни мерки и мерки във връзка със здравето на животните беше забранено въвеждането на патици и гъски във всички стопанства, разположени в регулираните зони, до 28 май 2017 г. Това е довело до загуби на производство на птиче месо в тези стопанства за патици и гъски. Поради това е целесъобразно тези загуби да бъдат компенсирани.
            
         
               (9)
            
            
               В съответствие с член 220, параграф 5 от Регламент (ЕС) № 1308/2013 частичното финансиране от Съюза е равно на 50 % от разходите, направени от Франция за извънредните мерки за подпомагане на пазара. След като разгледа полученото от Франция искане, Комисията следва да определи максималните количества, допустими за финансиране по отношение на всяка извънредна мярка за подпомагане на пазара.
            
         
               (10)
            
            
               С цел да се избегне всякакъв риск от свръхкомпенсиране фиксираната сума на частичното финансиране следва да се основава на технически и икономически проучвания или на счетоводни документи и да бъде определена на подходящо равнище за всяко животно и продукт според категориите произведени животни спрямо различните видове, но също така и спрямо метода на производство, т.е. серийно производство, свободен начин на отглеждане, сертифицирано производство съгласно национална схема, сертифицирано производство съгласно схемата Label Rouge, производство — предмет на защитено географско указание (ЗГУ), и на последно място, спрямо дължината на веригата за доставка, т.е. дълга верига за доставка за птицевъдите, които произвеждат само живи животни, кратка верига за доставка за птицевъдите, които произвеждат живи животни и ги превръщат в преработени продукти.
            
         
               (11)
            
            
               С цел да се избегне всякакъв риск от двойно финансиране понесените загуби не трябва да са били компенсирани от държавна помощ или застраховка, а частичното финансиране от Съюза по настоящия регламент следва да бъде ограничено до допустимите животни и продукти, за които не е било получено финансиране от Съюза съгласно Регламент (ЕС) № 652/2014.
            
         
               (12)
            
            
               Обхватът и продължителността на извънредните мерки за подпомагане, предвидени в настоящия регламент, следва да бъдат ограничени до това, което е строго необходимо за подпомагане на пазара. По-специално, извънредните мерки за подпомагане на пазара следва да се прилагат единствено за производството на птици в стопанствата, разположени в регулираните зони, и за времето на ветеринарните мерки и мерките за здравето на животните, предвидени в законодателството на Съюза и във френското законодателство, по отношение на всички 486 огнища на високопатогенна инфлуенца по птиците, потвърдени в периода от 1 декември 2016 г. до 30 юни 2017 г., и на зоните, регулирани на 31 март 2017 г.
            
         
               (13)
            
            
               С цел да се осигури гъвкавост, в случай че броят на непроизведените и допустими за компенсиране животни се различава от максималния брой, определен в настоящия регламент въз основа на прогнозни данни, компенсацията може да бъде коригирана в определени граници, стига да се спазва максималната сума на частично финансираните от Съюза разходи.
            
         
               (14)
            
            
               За да се гарантира добро бюджетно управление на тези извънредни мерки за подпомагане на пазара, за частично финансиране от Съюза се допускат само плащанията, които Франция е направила към бенефициерите най-късно на 30 септември 2018 г. Член 5, параграф 2 от Делегиран регламент (ЕС) № 907/2014 на Комисията (10) следва да не се прилага.
            
         
               (15)
            
            
               С цел да се гарантират допустимостта и правилността на плащанията Франция следва да извършва предварителни проверки.
            
         
               (16)
            
            
               За да може Съюзът да упражни финансов контрол, Франция следва да информира Комисията за уравняването на плащанията.
            
         
               (17)
            
            
               С цел да се гарантира незабавното прилагане от Франция на мерките, установени в настоящия регламент, той следва да влезе в сила в деня след деня на публикуването му в Официален вестник на Европейския съюз.
               
            
         
               (18)
            
            
               Мерките, предвидени в настоящия регламент, са в съответствие със становището на Комитета за общата организация на селскостопанските пазари,
            
         ПРИЕ НАСТОЯЩИЯ РЕГЛАМЕНТ:
   Член 1
   Съюзът предоставя частично финансиране, равно на 50 % от разходите, направени от Франция за подпомагане на пазара на птици, който беше сериозно засегнат от 486 огнища на високопатогенна инфлуенца по птиците от подтип H5, установени и нотифицирани от Франция между 1 декември 2016 г. и 30 юни 2017 г.
   Член 2
   Разходите, направени от Франция, са допустими за частично финансиране от Съюза само:
   
               а)
            
            
               за срока на прилагането на ветеринарните мерки и мерките във връзка със здравето на животните, предвидени в посочените в приложението законодателни актове на Съюза и на Франция; както и
            
         
               б)
            
            
               за стопанствата за домашни птици, в които са се прилагали ветеринарните мерки и мерките във връзка със здравето на животните и които са разположени в зоните, посочени в изброените в приложението законодателни актове на Съюза и на Франция („регулираните зони“); както и
            
         
               в)
            
            
               ако Франция ги е изплатила на бенефициерите най-късно до 30 септември 2018 г. Член 5, параграф 2 от Делегиран регламент (ЕС) № 907/2014 не се прилага; както и
            
         
               г)
            
            
               ако по отношение на животното или продукта не е ползвана за посочения в буква а) период никаква компенсация под формата на държавна помощ или на застраховка и за тях не е получено финансиране от Съюза съгласно Регламент (ЕС) № 652/2014.
            
         Член 3
   1.   Максималното равнище на частично финансиране от Съюза е 32 500 000 EUR, разпределено, както следва:
   
               а)
            
            
               за загуба на производство на гъски и патици, разположени в регулираните зони, се прилагат следните фиксирани суми на животно:
               
                           i)
                        
                        
                           за производителите с кратка верига за доставка:
                           
                                       —
                                    
                                    
                                       мюлари стартер, които попадат в обхвата на код по КН 0105 99 10:
                                       0,24 EUR на животно за максимален брой от 420 877 животни,
                                    
                                 
                                       —
                                    
                                    
                                       мюлари във фаза на угояване, които попадат в обхвата на код по КН 0105 99 10:
                                       1,13 EUR на животно за максимален брой от 469 483 животни,
                                    
                                 
                                       —
                                    
                                    
                                       мюлари след приключване на фазата на угояване, които попадат в обхвата на код по КН 0105 99 10:
                                       4,41 EUR на животно за максимален брой от 596 122 животни,
                                    
                                 
                                       —
                                    
                                    
                                       мюлари, които попадат в обхвата на код по КН 0105 99 10, цели трупове:
                                       2,20 EUR на животно за максимален брой от 624 494 животни,
                                    
                                 
                                       —
                                    
                                    
                                       мюлари, които попадат в обхвата на код по КН 0105 99 10, разфасовани:
                                       4,275 EUR на животно за максимален брой от 434 960 животни,
                                    
                                 
                                       —
                                    
                                    
                                       мюлари, които попадат в обхвата на код по КН 0105 99 10, преработени:
                                       19,055 EUR на животно за максимален брой от 152 038 животни,
                                    
                                 
                                       —
                                    
                                    
                                       гъски стартер, които попадат в обхвата на код по КН 0105 99 20:
                                       2,455 EUR на животно за максимален брой от 5 625 животни,
                                    
                                 
                                       —
                                    
                                    
                                       гъски, които попадат в обхвата на код по КН 0105 99 20, цели трупове:
                                       10,595 EUR на животно за максимален брой от 9 832 животни,
                                    
                                 
                                       —
                                    
                                    
                                       гъски, които попадат в обхвата на код по КН 0105 99 20, преработени:
                                       23,33 EUR на животно за максимален брой от 3 004 животни;
                                    
                                 
                                       —
                                    
                                    
                                       патици, които попадат в обхвата на код по КН 0105 99 10, за печене:
                                       5,16 EUR на животно за максимален брой от 215 животни,
                                    
                                 
                                       —
                                    
                                    
                                       гъски, които попадат в обхвата на код по КН 0105 99 20, за печене:
                                       11,505 EUR на животно за максимален брой от 215 животни;
                                    
                                 
                     
                           ii)
                        
                        
                           за производителите с дълга верига за доставка:
                           
                                       —
                                    
                                    
                                       мюлари стартер, серийно производство, ЗГУ и със знак Label Rouge, които попадат в обхвата на код по КН 0105 99 10:
                                       0,24 EUR на животно за максимален брой от 7 681 851 животни,
                                    
                                 
                                       —
                                    
                                    
                                       мюлари във фаза на угояване, серийно производство, които попадат в обхвата на код по КН 0105 99 10:
                                       0,515 EUR на животно за максимален брой от 456 754 животни,
                                    
                                 
                                       —
                                    
                                    
                                       мюлари във фаза на угояване, ЗГУ, които попадат в обхвата на код по КН 0105 99 10:
                                       0,68 EUR на животно за максимален брой от 6 464 618 животни,
                                    
                                 
                                       —
                                    
                                    
                                       мюлари във фаза на угояване, със знак Label Rouge, които попадат в обхвата на код по КН 0105 99 10:
                                       0,81 EUR на животно за максимален брой от 724 618 животни,
                                    
                                 
                                       —
                                    
                                    
                                       мюлари след приключване на фазата на угояване, серийно производство, които попадат в обхвата на код по КН 0105 99 10:
                                       1,48 EUR на животно за максимален брой от 776 279 животни,
                                    
                                 
                                       —
                                    
                                    
                                       мюлари след приключване на фазата на угояване, ЗГУ, които попадат в обхвата на код по КН 0105 99 10:
                                       1,645 EUR на животно за максимален брой от 5 929 395 животни,
                                    
                                 
                                       —
                                    
                                    
                                       мюлари след приключване на фазата на угояване, със знак Label Rouge, които попадат в обхвата на код по КН 0105 99 10:
                                       2,63 EUR на животно за максимален брой от 633 228 животни,
                                    
                                 
                                       —
                                    
                                    
                                       мускусни патици, серийно производство, които попадат в обхвата на код по КН 0105 99 10:
                                       0,48 EUR на животно за максимален брой от 104 958 животни,
                                    
                                 
                                       —
                                    
                                    
                                       мускусни патици, сертифицирани, които попадат в обхвата на код по КН 0105 99 10:
                                       0,585 EUR на животно за максимален брой от 215 животни,
                                    
                                 
                                       —
                                    
                                    
                                       мускусни патици със знак Label Rouge, които попадат в обхвата на код по КН 0105 99 10:
                                       0,625 EUR на животно за максимален брой от 215 животни,
                                    
                                 
                                       —
                                    
                                    
                                       зеленоглави патици, които попадат в обхвата на код по КН 0105 99 10:
                                       1,1325 EUR на животно за максимален брой от 2 000 животни,
                                    
                                 
                                       —
                                    
                                    
                                       гъски след приключване на фазата на угояване, които попадат в обхвата на код по КН 0105 99 20:
                                       2,855 EUR на животно за максимален брой от 26 572 животни,
                                    
                                 
                                       —
                                    
                                    
                                       гъски след приключване на фазата на угояване, които попадат в обхвата на код по КН 0105 99 20:
                                       5,54 EUR на животно за максимален брой от 19 082 животни;
                                    
                                 
                     
         
               б)
            
            
               за загуба на производство на птици, различни от гъски и патици, разположени в регулираните зони, се прилагат следните фиксирани суми на животно и на ден:
               
                           i)
                        
                        
                           за производителите с кратка верига за доставка:
                           
                                       —
                                    
                                    
                                       пилета, които попадат в обхвата на код по КН 0105 94 00, цели трупове:
                                       0,02459 EUR на животно и на ден за максимален брой от 178 319 животни,
                                    
                                 
                                       —
                                    
                                    
                                       пилета, които попадат в обхвата на код по КН 0105 94 00, разфасовани:
                                       0,03776 EUR на животно и на ден за максимален брой от 2 097 животни,
                                    
                                 
                                       —
                                    
                                    
                                       пилета, които попадат в обхвата на код по КН 0105 94 00, преработени:
                                       0,086 EUR на животно и на ден за максимален брой от 705 животни,
                                    
                                 
                                       —
                                    
                                    
                                       токачки, които попадат в обхвата на код по КН 0105 99 50, цели трупове:
                                       0,021335 EUR на животно и на ден за максимален брой от 4 181 животни,
                                    
                                 
                                       —
                                    
                                    
                                       токачки, които попадат в обхвата на код по КН 0105 99 50, разфасовани:
                                       0,032765 EUR на животно и на ден за максимален брой от 215 животни,
                                    
                                 
                                       —
                                    
                                    
                                       пуйки, които попадат в обхвата на код по КН 0105 99 30, цели трупове:
                                       0,045895 EUR на животно и на ден за максимален брой от 215 животни,
                                    
                                 
                                       —
                                    
                                    
                                       пуйки, които попадат в обхвата на код по КН 0105 99 30, разфасовани:
                                       0,070485 EUR на животно и на ден за максимален брой от 215 животни,
                                    
                                 
                                       —
                                    
                                    
                                       скопени петли, които попадат в обхвата на код по КН 0105 94 00, цели трупове:
                                       0,038595 EUR на животно и на ден за максимален брой от 215 животни,
                                    
                                 
                                       —
                                    
                                    
                                       угоени ярки, които попадат в обхвата на код по КН 0105 94 00, цели трупове:
                                       0,045085 EUR на животно и на ден за максимален брой от 215 животни,
                                    
                                 
                     
                           ii)
                        
                        
                           за производителите с дълга верига за доставка:
                           
                                       —
                                    
                                    
                                       пилета и петли серийно производство, които попадат в обхвата на код по КН 0105 94 00:
                                       0,00191 EUR на животно и на ден за максимален брой от 2 235 243 животни,
                                    
                                 
                                       —
                                    
                                    
                                       пилета със знак Label Rouge или свободно отглеждани пилета, които попадат в обхвата на код по КН 0105 94 00:
                                       0,004165 EUR на животно и на ден за максимален брой от 5 904 353 животни,
                                    
                                 
                                       —
                                    
                                    
                                       отглеждани по биологичен начин пилета, които попадат в обхвата на код по КН 0105 94 00:
                                       0,00505 EUR на животно и на ден за максимален брой от 295 130 животни,
                                    
                                 
                                       —
                                    
                                    
                                       токачки серийно производство, които попадат в обхвата на код по КН 0105 99 50:
                                       0,002325 EUR на животно и на ден за максимален брой от 25 166 животни,
                                    
                                 
                                       —
                                    
                                    
                                       токачки със знак Label Rouge или свободно отглеждани токачки, които попадат в обхвата на код по КН 0105 99 50:
                                       0,003655 EUR на животно и на ден за максимален брой от 484 740 животни,
                                    
                                 
                                       —
                                    
                                    
                                       пуйки серийно производство, които попадат в обхвата на код по КН 0105 99 30:
                                       0,005195 EUR на животно и на ден за максимален брой от 66 237 животни,
                                    
                                 
                                       —
                                    
                                    
                                       пуйки със знак Label Rouge или свободно отглеждани пуйки, които попадат в обхвата на код по КН 0105 99 30:
                                       0,00654 EUR на животно и на ден за максимален брой от 215 животни,
                                    
                                 
                                       —
                                    
                                    
                                       пъдпъдъци серийно производство, които попадат в обхвата на код по КН 0106 39 80:
                                       0,000605 EUR на животно и на ден за максимален брой от 2 407 761 животни,
                                    
                                 
                                       —
                                    
                                    
                                       пъдпъдъци със знак Label Rouge или свободно отглеждани пъдпъдъци, които попадат в обхвата на код по КН 0106 39 80:
                                       0,00107 EUR на животно и на ден за максимален брой от 922 861 животни,
                                    
                                 
                                       —
                                    
                                    
                                       скопени петли, които попадат в обхвата на код по КН 0105 94 00:
                                       0,009475 EUR на животно и на ден за максимален брой от 215 животни,
                                    
                                 
                                       —
                                    
                                    
                                       угоени ярки, които попадат в обхвата на код по КН 0105 94 00:
                                       0,006575 EUR на животно и на ден за максимален брой от 215 животни,
                                    
                                 
                     
                           iii)
                        
                        
                           за производителите на пиленца стартер:
                           
                                       —
                                    
                                    
                                       пилета стартер, които попадат в обхвата на код по КН 0105 94 00:
                                       0,013135 EUR на животно и на ден за максимален брой от 135 489 животни,
                                    
                                 
                                       —
                                    
                                    
                                       токачки стартер, които попадат в обхвата на код по КН 0105 99 50:
                                       0,00812 EUR на животно и на ден за максимален брой от 5 004 животни,
                                    
                                 
                                       —
                                    
                                    
                                       пуйки стартер, които попадат в обхвата на код по КН 0105 99 30:
                                       0,01261 EUR на животно и на ден за максимален брой от 215 животни;
                                    
                                 
                     
                           iv)
                        
                        
                           за производителите на кокошки носачки:
                           
                                       —
                                    
                                    
                                       млади кокошки, предназначени за носачки, серийно производство, които попадат в обхвата на код по КН 0105 94 00:
                                       0,00182 EUR на животно и на ден за максимален брой от 127 001 животни,
                                    
                                 
                                       —
                                    
                                    
                                       млади кокошки, предназначени за носачки, отглеждани подово, които попадат в обхвата на код по КН 0105 94 00:
                                       0,002545 EUR на животно и на ден за максимален брой от 25 460 животни,
                                    
                                 
                                       —
                                    
                                    
                                       млади кокошки, отглеждани по биологичен начин, предназначени за носачки, които попадат в обхвата на код по КН 0105 94 00:
                                       0,00197 EUR на животно и на ден за максимален брой от 215 животни,
                                    
                                 
                                       —
                                    
                                    
                                       кокошки носачки, отглеждани в клетки, които попадат в обхвата на код по КН 0105 94 00:
                                       0,004275 EUR на животно и на ден за максимален брой от 118 675 животни,
                                    
                                 
                                       —
                                    
                                    
                                       кокошки носачки, отглеждани подово, които попадат в обхвата на код по КН 0105 94 00:
                                       0,00575 EUR на животно и на ден за максимален брой от 215 животни,
                                    
                                 
                                       —
                                    
                                    
                                       кокошки носачки, свободно отглеждани на открито, които попадат в обхвата на код по КН 0105 94 00:
                                       0,00867 EUR на животно и на ден за максимален брой от 33 273 животни,
                                    
                                 
                                       —
                                    
                                    
                                       кокошки носачки със знак Label Rouge, които попадат в обхвата на код по КН 0105 94 00:
                                       0,009585 EUR на животно и на ден за максимален брой от 215 животни,
                                    
                                 
                                       —
                                    
                                    
                                       кокошки носачки, отглеждани по биологичен начин, които попадат в обхвата на код по КН 0105 94 00:
                                       0,01306 EUR на животно и на ден за максимален брой от 46 887 животни.
                                    
                                 
                     
         2.   Когато броят на непроизведените и допустими за компенсиране животни нахвърля определения в параграф 1 максимален брой животни по позиция, допустимите за частично финансираните от Съюза разходи може да се коригират по позиция и да надхвърлят сумите, получени при прилагане на максималния брой животни по позиция, при условие че корекциите общо остават под 10 % от максималното равнище на частично финансираните от Съюза разходи, както е посочено в член 3, параграф 1.
   Член 4
   Франция извършва административни и физически проверки в съответствие с членове 58 и 59 от Регламент (ЕС) № 1306/2013 на Европейския парламент и на Съвета (11).
   По-конкретно Франция проверява:
   
               а)
            
            
               дали заявителя, подаващ искането за подпомагане, отговаря на съответните условия за допустимост;
            
         
               б)
            
            
               за всеки допустим заявител: количеството и стойността на действителната загуба на продукция и дали тя отговаря на съответните условия за допустимост;
            
         
               в)
            
            
               че нито един допустим заявител не е получил финансиране от каквито и да е други източници за компенсиране на загубите, посочени в член 2.
            
         По отношение на допустимите заявители, за които административните проверки са завършени, помощта може да бъде изплатена, без да се изчаква приключването на всички проверки, по-специално тези относно заявителите, избрани за проверки на място.
   В случаите, когато не е било потвърдено, че даден заявител отговаря на условията за допустимост, помощта трябва да бъде възстановена и да бъдат наложени санкции.
   Член 5
   Франция информира Комисията за уравняването на плащанията.
   Член 6
   Настоящият регламент влиза в сила в деня след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 февруари 2018 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 347, 20.12.2013 г., стр. 671.
   
      (2)  Директива 2005/94/ЕО на Съвета от 20 декември 2005 г. относно мерки на Общността за борба с инфлуенцата по птиците и за отмяна на Директива 92/40/ЕИО (ОВ L 10, 14.1.2006 г., стр. 16).
   
      (3)  Решение за изпълнение (ЕС) 2017/247 на Комисията от 9 февруари 2017 г. относно защитните мерки във връзка с огнищата на високопатогенна инфлуенца по птиците в някои държави членки (ОВ L 36, 11.2.2017 г., стр. 62).
   
      (4)  Решение за изпълнение (ЕС) 2017/417 на Комисията от 7 март 2017 г. за изменение на приложението към Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 63, 9.3.2017 г., стр. 177).
   
      (5)  Решение за изпълнение (ЕС) 2017/554 на Комисията от 23 март 2017 г. за изменение на приложението към Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 79, 24.3.2017 г., стр. 15).
   
      (6)  Решение за изпълнение (ЕС) 2017/696 на Комисията от 11 април 2017 г. за изменение на приложението към Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 101, 13.4.2017 г., стр. 80).
   
      (7)  Решение за изпълнение (ЕС) 2017/780 на Комисията от 3 май 2017 г. за изменение на Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 116, 5.5.2017 г., стр. 30).
   
      (8)  Решение за изпълнение (ЕС) 2017/1139 на Комисията от 23 юни 2017 г. за изменение на приложението към Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 164, 27.6.2017 г., стр. 59).
   
      (9)  Регламент (ЕС) № 652/2014 на Европейския парламент и на Съвета от 15 май 2014 г. за установяване на разпоредби за управлението на разходите, свързани с хранителната верига, здравеопазването на животните и хуманното отношение към тях, здравето на растенията и растителния репродуктивен материал, за изменение на директиви 98/56/ЕО, 2000/29/ЕО и 2008/90/ЕО на Съвета, на регламенти (ЕО) № 178/2002, (ЕО) № 882/2004 и (ЕО) № 396/2005 на Европейския парламент и на Съвета, на Директива 2009/128/ЕО на Европейския парламент и на Съвета и на Регламент (ЕО) № 1107/2009 на Европейския парламент и на Съвета и за отмяна на решения 66/399/ЕИО, 76/894/ЕИО и 2009/470/ЕО на Съвета (ОВ L 189, 27.6.2014 г., стр. 1).
   
      (10)  Делегиран регламент (ЕС) № 907/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета във връзка с разплащателните агенции и други органи, финансовото управление, уравняването на сметки, обезпеченията и използването на еврото (ОВ L 255, 28.8.2014 г., стр. 18).
   
      (11)  Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (ОВ L 347, 20.12.2013 г., стр. 549).
   
      ПРИЛОЖЕНИЕ
      
         Регулирани зони и периоди, съгласно посоченото в член 2
      
      Части от Франция и периоди, установени в съответствие с Директива 2005/94/ЕО и определени във:
      
                  —
               
               
                  Решение за изпълнение (ЕС) 2017/247 на Комисията от 9 февруари 2017 г. относно защитните мерки във връзка с огнищата на високопатогенна инфлуенца по птиците в някои държави членки (ОВ L 36, 11.2.2017 г., стр. 62).
               
            
                  —
               
               
                  Решение за изпълнение (ЕС) 2017/417 на Комисията от 7 март 2017 г. за изменение на Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 63, 9.3.2017 г., стр. 177).
               
            
                  —
               
               
                  Решение за изпълнение (ЕС) 2017/554 на Комисията от 23 март 2017 г. за изменение на Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 79, 24.3.2017 г., стр. 15).
               
            
                  —
               
               
                  Решение за изпълнение (ЕС) 2017/696 на Комисията от 11 април 2017 г. за изменение на Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 101, 13.4.2017 г., стр. 80).
               
            
                  —
               
               
                  Решение за изпълнение (ЕС) 2017/780 на Комисията от 3 май 2017 г. за изменение на Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 116, 5.5.2017 г., стр. 30).
               
            
                  —
               
               
                  Решение за изпълнение (ЕС) 2017/1139 на Комисията от 23 юни 2017 г. за изменение на приложението към Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 164, 27.6.2017 г., стр. 59).
               
            
                  —
               
               
                  Постановление от 31 март 2017 г. за определяне на допълнителни разпоредби за превенция, надзори и борба с високопатогенната инфлуенца по птиците в някои части на територията (Официален вестник на Френската република, 2.4.2017 г., текст 24 от 71).
               
            
                  —
               
               
                  постановления на областния орган за обявяване на инфекция вследствие на поява на огнища на високопатогенна инфлуенца по птиците, потвърдени между 1 декември 2016 г. и 30 юни 2017 г.
               
            
                  —
               
               
                  постановления на областния орган за оттегляне на обявленията за инфекция вследствие на поява на огнища на високопатогенна инфлуенца по птиците, потвърдени между 1 декември 2016 г. и 30 юни 2017 г.